rlitschk/wikidir huggingface dataset:
Dr Albert Richard Thomas (* 12. Àwrìl 1898 z’ Nacogdoches, Texas; † 15. Hornung 1966 z’ Washington, D.C.) ìsch a àmerikànischer Jurischt un Politiker vu dr Demokràtischa Pàrtäi gsìì. Vu 1937 bis 1966 hàt’r dr Bundesschtààt Texas ìm Represantàntahüss vu da Verainigta Schtààta vertratta. Ar ìsch a enger Kolleeg vum Presidànt Lyndon B. Johnson gsìì un hàt sìch fìr dr Uffbàui vum Lyndon B. Johnson-Ràuimfàhrtzäntrum z’ Houston iigsätzt. Dr Albert Richard Thomas ìsch àm 12. Àwrìl 1898 z’ Nacogdoches ìm Oschta vum Texas, uff d’ Walt kumma, àls Suhn vu dr Lonnie geborena Langston un vum James Thomas. Ar ìsch ìn d’ äffentliga Schüala vu siinera Haimetschtàdt gànga un hàt ìm Gschaft vu siim Vàtter gschàfft. Drzüa ìsch’r wahrem Äärschta Waltkriag Unterlöitnànt vu dr àmerikànischa Àrmee gsìì. Dernooh hàt’r ànna 1920 a Schüalàbschlìss vum Rice-Ìnschtitüt un hàt àn dr Rachtschüal vu dr Üniwärsiteet vum Texas witter gschtudiart. Ànna 1927 àls Rachtsànwàlt züaglooh worra. Ar ìsch Rachtsànwàlt z’ Nacogdoches, so wia Bezirksschtààtsànwàlt vum Nacogdoches County gsìì, vor äbb’r ànna 1930 uff Houston gwàndelt hàt. Doo ìsch’r bis 1936 schtällvertattender Ànwàlt vu da Verainigta Schtààta fìr dr süüdliga Bezirk vum Texas gsìì. Ìm Joohr 1922 hàt’r d’ Lera Millard ghiiroota ghàà. Bii
Dr Aargauer Literatuurbryys isch anne 1978 vu dr Aargauische Kantonaalbank zum 175-Johr-Jubiläum vum Kantoon Aargau gstiftet un bis 2006 all zwai Joor vun ere Jury an en Autoor oder e Autoori mit Bezuug zum Kantoon Aargau vergee woore. Är isch mit 25'000 Schwyzer Franke dotiert gsii. Anne 2007 het d Aargauer Kantonaalbank bschlosse, ass dr Bryys nimi vergee wiird. 1978 Jean-Rodolphe von Salis 1980 Erika Burkart 1984 Hermann Burger 1986 Hansjörg Schneider 1988 Martin R. Dean 1990 Willi Gautschi 1992 Klaus Merz 1994 Anton Krättli 1996 Matthias Zschokke 1998 Margrit Schriber 2000 Ernst Halter 2002 Pirmin Meier 2004 Anna Felder 2006 Christian Haller
fff p5 D Appezäller Alpe sin e Gebirgsgruppe vu dr Weschtalpe. Si lige in dr Schwyz in dr Kanten St. Galle, Appezäll Innerrhode un Appezäll Usserrhode un hän e Flechi vu rund 1800 km². Si sin dr nordeschtli Eckpunkt vu dr Weschtalpe. D Gränze vu dr Gebirgsgruppe im Oschte, s Alperhydal, isch glychzyti au d Gränze zwische dr Oscht- un dr Weschtalpe. Dr hegscht Bärg vu dr Appezäller Alpe isch dr Säntis mit ere Hechi vu 2'502 m. D Appezäller Alpe bstehn us verschidene Bärgmassiv, wu dur markanti Däler drännt sin. Mer chännt vor allem dr Alpschtai (mit em Säntis) un d Churfirschte. D Gebirgsgruppe wird gärn brucht vu Wanderer un Chlätterer. In di hechere Regione fiere e baar Bärgbahne. Fir großi Glätscher sin d Bärg nit hoch gnue, nume am Säntis git s zwee chlaini Glätscher. D Nechi zue dr Schwyzer un siddytsche Balligszäntre fiert derzue, ass d Appezäller Alpe vyl bsuecht wäre. Dur d Lag am Alpenordrand isch d Region dr Wescht- un Nordweschtwätterlage, wu s do vylmol het, voll uusgsetzt. Des fiert derzue, ass es dert vylmol weniger ginschtig Wätter het wie in dr zäntrale un sidlige Alpedail. Derzue git s mee Niderschleg. Fascht kai anderi Gebirgsgruppe
D’ Lera Millard Thomas (* 3. Àuigscht 1900 z’ Nacogdoches, Texas; † 23. Jüüli 1993 àui doo) ìsch a àmerikànischa Politikera vu dr Demokràtischa Pàrtäi un a Schurnàlischta gsìì. Vu 1966 bis 1967 hàt sa dr Bundesschtààt Texas ìm Represantàntahüss vu da Verainigta Schtààta vertratta. D’ Lera Millard ìsch ànna 1900 ìn dr Old North Church-Gmainschàft z’ Nacogdoches, ìm Oschta vum Texas, uff d’ Walt kumma. Sa ìsch ìn d’ Sekundàrschüal vu Nacogdoches gànga hàt doo a Schüalàbschluss bschtànda. Drnooh hàt sa zwai Joohra làng àm Brenau College vu Gainesville (Georgia) gschtudiart, un schpeeter àn dr Üniwärsiteet vum Alabama, wu sa àn dr Grìndung vu dr Schtudantaverbìndung Delta Delta Delta mìtgmàcht hàt. Sa hàt àwwer ìhra Schtudia fàralooh, fìr ìm Joohr 1922 dr Kongrassàbgoordnet Albert Thomas hiiroota. Mìt ìhrem Ehamànn hàt sa uff Houston gwàndelt, wu sa Mìtglìed vu dr Fràuijawahlerverainigung worra-n-ìsch. Dr Ehamànn ìsch ànna 1936 àls Mìtglìed vum àmerikànischa Kongrass gwählt worra, àlso hàt s’ Pààr z’ Washington, D.C. gwoohnt. Zamma han d’ Thomas z’äärscht a Suhn ghàà, wo mìt äbb zehn Joohra àlt gschtoorwa-n-ìsch, un drnooh han sa zwai Teechter ghàà. Ìm Nowamber 1963 ìsch d’ Thomas biim Owaassa gsìì, wo d’ Demokràta z’ Houston orgànisiart han,
Dr William Spenser (* z’ Ghisburn, Yorkshire; † 24. Septamber 1589 z’ York) ìsch a anglischer reemisch-kàthoolischer Priaschter gsìì, wo-n-àls kàthoolischer Gmàrtertr betràchtet wìrd. Ar ìsch ànna 1987 seeliggschproocha worra. Dr William Spenser ìsch z’ Ghisburn, ìm anglischa Gràfschàft Yorkshire, uf d’ Walt kumma. Sii Unkel müatterliigersitts, dr William Horn, hàt ìhn ànna 1572 ìns Trinity College vun Oxford gsanda, wu-n-’r ànna 1579 Mìtglìed worra-n-ìsch un ànna 1580 a Maischterpriafung (M.A.) bschtànda hàt. Ìn dara Zitt ìsch dr Spenser schu vu dr kàthoolischa Glàuiwa ìwwerziigt gsìì un hàt siina Schtudanta-n-ìn dara Rìchtung iigflossa. Trotzdam hàt’r sìch numma-n-ìm Joohr 1582 züa dr Kàthooligkait bekehrt: mìt viar àndra Manner vum Trinity College (dr John Appletree, dr William Warford, dr Anthony Shirley un dr John Fixer) ìsch’r uff a Schìff üss dr Ìnsel Wight iigschtìega. Sa han bii Cherbourg ìm Frànkrìch àn dr Kìschta-n-ààgleegt un sìn àm 2. Nowamber z’ Reims kumma. Fìmfa Tààga schpeeter hàt ìhn d’ kàthoolischa Kìrich offiziäll ämpfànga. Dr Spenser ìsch àm 7. Àwrìl 1583 vum Bischoof vu Laon Valentine Douglas àls Sübdiàkon un Diàkon gwäijt worra. Àm 24. Septamber hàt ìhn z’ Reims dr Kàrdinàl-Arzbischoof Ludwig II. vu Lothrìnga-Guise àls Priaschter gwäijt. Àm 29. Àuigscht 1584 hàt ma
D Ellen Renée Ringier-Lüthy (* 7. Dezämber 1951 z Lozärn) isch e Schwyzer Mäzeni. D Ringier isch Bresidänti vu dr Stiftig „Elteresyy“ (dt. Elternsein) un git s Eltere-Magazin Fritz + Fränzi uuse. D Ellen Ringier isch mit zwoo Schweschtere z Lozärn ufgwagse. Iri Mueter stammt us ere Bankiersfamilie vu London, ire Vater isch Belzgroßhändler vu Lozärn gsii. Si het Rächtswisseschaft studiert un anne 1980 bim Manfred Rehbinder an dr Universitet Züri mit dr Promotion abgschlosse. D Ringier het as Auditori am Bezirksgricht gschafft. Anne 1976 het si dr Verleger Michael Ringier ghyrote. Si hän zäme zwoo Dechtere. In dr Zytschrift Bilanz, «Die 300 Reichsten», vum Dezämber 2020, uusegee vu Ringier Axel Springer isch unter em Titel Familie Ringier e Vermege vu 900 bis 1000 Millione Schwyzer Franke aagee. D Ringier engaschiert si in dr Beraich Kultur, Antirassismus, Fraue un Pfadfinder. Si schafft in dr Stiftig Humanitas un het 13 Johr lang as Stiftigsrotsbresidänti vum Museum Huus Konschtruktiv z Züri gamtet. Anne 2001 het si d Stiftig Elteresyy grindet, wu s Eltere-Magazin Fritz + Fränzi uusegit. Die Zytschrift soll no dr Aagobe vu dr Ringier bi Eltere un au bi dr Bevelkerig e Bewusstsyy schaffe fir Erzieigsufgobe. Derzue isch si Co-Broduzänti
Dr Helgo Bran (* 23. April 1937 z Kallsruu) isch e ehmolige dytsche Bolitiker (Bindnis 90/Di Griene). Dr Helgo Bran isch e Suhn vum Schurnalischt Friedrich Bran un däm syre Frau Gisela, geb. Brettschneider. Dr Bran het z Ettlinge s Abitur gmacht un derno Naturwisseschafte mit Hauptfach Biology, Främdsproche un evangelischi Theology studiert. Är het as Lehrer un Ibersetzer gschafft. Vu 1980 bis 1984 isch er ain vu dr erschte griene Landdagsabgordnete z Bade-Wirttebärg gsii. Bi dr Landdagswahl am 16. Merz 1980 isch er mit 10,2 % uf s prozäntual hegscht Ergebnis vu allne 70 Wahlkrais fir di Griene z Bade-Wirttebärg chuu. Är het s Zwaitmandat im Wahlkrais Fryburg II gwunne. As Räntner bscheftigt er si mit verschidene biologische Themene, vor allem Mykology un dr Forschitg an biologische Rächts-Links-Merkmol (RLM). Commons: Helgo Bran – Sammlig vo Multimediadateie Gerhard M. Kirk: Was macht eigentlich …? … Helgo Bran? Badische Zeitung, 12. Jänner 2009. Maria Keipert (Red.): Biographisches Handbuch des deutschen Auswärtigen Dienstes 1871–1945. Herausgegeben vom Auswärtigen Amt, Historischer Dienst. Band 1: Johannes Hürter: A–F. Schöningh, Paderborn u. a. 2000, ISBN 3-506-71840-1, S. 252. Normdate: GND: 122955937X | VIAF: 5161634366710850000
Bundesdagswahl 2021 Vorlaifig Ändergebnis − Zwootstimme (76,6 % Wahlbedailigung) % 30 20 10 0 25,7 24,1 14,8 11,5 10,3 4,9 8,7 SPD Union Grüne FDP AfD Linke Sonst. Gwinn un Verluscht im Verglych zue 2017 %p 6 4 2 0 -2 -4 -6 -8 -10 +5,2 −8,8 +5,9 +0,8 −2,3 −4,3 +3,7 SPD Union Grüne FDP AfD Linke Sonst. D Bundesdagswahl 2021 zum 20. Dytsche Bundesdag het am 26. Septämber 2021 stattgfunde. Syt dr Bundesdagswahl 2017 regiert e schwarz-roti Koalition us CDU, CSU un SPD unter dr Bundeschanzleri Angela Merkel (Kabinett Merkel IV). D AfD, d FDP, di Linke un di Griene bilde d Opposition im Dytsche Bundesdag. Zue dr Wahl sin 47 Barteien aadrätte. Dodervu hän 40 Barteie mit Landeslischte kandidiert, sibe nume mit Chraisvorschleg. Mit Landeslischte sin die Barteie aadrätte, zum Dail in allene Länder, zum Dail nume in ainzelne: Christlich Demokratische Union Deutschlands (CDU) Sozialdemokratische Partei Deutschlands (SPD) Alternative für Deutschland (AfD) Freie Demokratische Partei (FDP) Die Linke (DIE LINKE) Bündnis 90/Die Grünen (GRÜNE) Christlich-Soziale Union in Bayern e.V. (CSU) Freie Wähler (FREIE WÄHLER) Die PARTEI (PARTEI) Partei Mensch Umwelt Tierschutz (Tierschutzpartei) Nationaldemokratische Partei Deutschlands (NPD) Piratenpartei Deutschland (PIRATEN) Ökologisch-Demokratische Partei (ÖDP) V-Partei³ (V-Partei³) Demokratie in Bewegung
The Carpenters The Carpenters sin e US-amerikanisch Pop-Duo gsii. Bstande isch s us dr Gschwischter Richard Carpenter (* 15. Oktober 1946 z New Haven, Connecticut) un Karen Anne Carpenter (* 2. Merz 1950 z New Haven, Connecticut; † 4. Februar 1983 z Downey, Kalifornie). D Carpenters hän dr Hegschtpunkt vu ire Karriere in dr 1970er Johr ghaa. Offering/Ticket to Ride (1969) Close to You (1970) Carpenters (1971) A Song for You (1972) Now & Then (1973) Horizon (1975) A Kind of Hush (1976) Passage (1977) Christmas Portrait (1978) Made in America (1981) Voice of the Heart (1983) An Old-Fashioned Christmas (1984) Lovelines (1989) As Time Goes By (2004) (They Long to Be) Close to You (1970) We’ve Only Just Begun (1970) For All We Know (1971) Rainy Days and Mondays (1971) Superstar (1971) Hurting Each Other (1972) Goodbye to Love (1972) Sing (1973) Yesterday Once More (1973) Top of the World (1973) I Won’t Last a Day Without You (1974) Please Mr. Postman (1974) Only Yesterday (1975) There’s a Kind Of Hush (All Over the World) (1976) Calling Occupants of Interplanetary Craft (1977) Sweet, Sweet Smile (1978) Beechwood 4-5789 (1982) Stambler, Irwin: The Encyclopedia of Pop, Rock and Soul. 3.
Koordinate: 47° 44′ 51.7″ N, 7° 20′ 23.4″ E﻿ / ﻿47.747694°N,7.339833°E﻿ / 47.747694; 7.339833 D’ Wìldamànnsgàss (offiziäll ìm zwaischproochiga Schtroossaschìld: Wildemannsgass; frànzeesch rue du Sauvage; hochditsch Wildemannstraße) ìsch a lànga Gschaftsschtrooss ìm Schtàdtzäntrum vu Mìlhüüsa ìm Owerelsàss. Sa ìsch d’ Hàuiptàcksa vum Mìlhüüser Schtàdtzäntrum. Sa verbìndet d’ Schtrooss Uff’m Grààwa mìt’m Näikwàrtiar Plàtz. A groosser Tail vu dr Schtrooss ìsch jetz a Füassgangerzoona. Ma sàgt oft, àss d’ Wìldamànssgass d’ Hàuiptschtrooss vum Mìlhüüser Schtàdtzäntrum ìsch. Sa ìsch naamlig äbb 470 Meeter làng. D’ Wìldamànnsgass fàngt àn Uff’m Grààwa àà, grààd gega-n-ìwwer dr Vorplàtz vum Iikàuifszäntrum Porte Jeune. Sa fàhrt z’äärscht süüd-südwäschtlig bis àm Wìnkel vu dr Freschawaid, un drnooh süüd-südoschtlig bis àn dr Kritzung vu dr Schmìedgass. Zwìschaduura trìfft sa d’ Schtràuigass. Witterscht, zwìscha dr Schmìedgass un em Gàntzplàtzla, fàhrt d’ Schtrooss äbb 120 Meeter ìn Rìchtung Süüdoscht un trìfft d’ Ziagelgass grààd vor’m Plàtzla. Biim Plàtzla trìfft sa àui àm s’ Finster Gàsslà un d’ Kromgass, wo baida bis zem Roothüssplàtz fàhra. Noh-n-em Gàntzeplàtzla fàhrt d’ Wìldamànnsgass schnüarschtràcks süüdoschtlig, uff äbb 220 Meter, bis àm Näikwàrtiar Plàtz. Zwìschaduura trìfft sa s’ Schìndergassla, dr Sailergrààwa, dr Zäntrààldurchgàng, d’ Kìrchhoofschtrooss un Uff dr Sinnà. Àb dr Kritzung vu dr Kìrchhoofschtrooss fàhrt
D’ Epischkopààla Dräifàltigkaitskìrch (anglisch Trinity Episcopal Church) ìsch a ànglikànischa Pfàrrkìrich ìm Viartel Midtown z’ Houston, ìm US-Bundesschtààt Texas. Sa gheert züa dr Epischkopàlkìrich vu da Verainigta Schtààta vun Àmerikà. S’ gegawartiga näigotischa Gebäi ìsch ànna 1922 bàuia worra un schteht sitter 1983 uff’m Nàzionàla Verzaichnis vu da Hischtoorischa Schtätta unter Dankmolschutz. Drzüa ìsch’s sitter 1986 a Verzaichneta Hischtoorisch Dankmool vu Texas. D’ Gmain ìsch ìm Hornung 1893 grìnda worra. Sa ìsch z’äärscht a Missioon vu dr Chrìschtüskìrich gsìì, dr äärschta Epischkopàlkìrich vu Houston. Sa ìsch d’ zwaitäältschta Epischkopàlgmain vu Houston gsìì. D’ Gottesdianschta hàt ma z’äärscht ìn Priwààtwohnunga abghàlta, bis àss ma-n-ìm Septamber 1897 a klaina Holzkàpall àn dr Louisiana Street iigwäijt hàt. Ìm März 1902 ìsch d’ Gmain a unàbhangiga Pfàrrai worra. Ìm Hornung 1910 hàt d’ Gmain uff dr Wìnkel vu dr Main Street un dr Holman Avenue gwàndelt, wu sìch d’ hittiga Dräifàltigkaitskìrich bfìndet. Sallamols ìsch Midtown a wìchtiger Viartel gsìì, dänn vìela Schtàdtpolitiker un Gschaftslitt han doo gwoohnt. Ìn dam Viartel ìsch d’ Beveelkerung schnall gschtìega. Vu 1917 bis 1922 hàt ma d’ gegawartiga Dräifàltigkaitskìrich bàuia. S’ Gebäi ìsch vum Àrkitäcktsbüroo Cram un Ferguson vu Boston, so wia vum William Ward Watkin vu Houston, zaichnet
Derry Girls isch e nordirischi Coming-of-Age-Serie us 2018. Si isch vor Lisa McGee erfunde worde. D'Serie zeigt ds Alltagslebe vonere Teenagergruppe während em Nordirlandkonflikt am Afang vo de 1990-Jahre. Di ersti Staffle het am 4. Jänner 2018 Premiere gha, die zwöiti Staffle isch vom 5. März 2019 bis am 9. April 2019 uusgstrahlt worde. Dr Sender Channel 4 het am abe vom zwöite Staffelfinal akündigt, das d'Serie fürne dritti Staffle verlängeret isch worde. D'Serie spilt i dr nordirische, katholisch prägte Stadt Derry. Dört zeigt säch dr Alltag vo dr Teenagerin Erin, ihrere Cousine Orla u ihrne Fründe Clare u Michelle u Michelles britischem Cousin James. Derry Girls i dr Internet Movie Database (englisch) Derry Girls bi Rotten Tomatoes (englisch) Derry Girls bi Fernsehserien.de
D’Saoirse-Monica Jackson (* 24. Novämber 1993 in Derry, Nordirland) isch ä nordirischi Schouspilerin. Bekanntheit het si mit ihrere Rolle als Erin Quin i dr Coming-of-Age-Serie Derry Girls erlangt. D’Saoirse isch i ihrem Geburtsort Derry und ou in Donegal in Irland ufgwachse. Si het ar Arden School of Theatre z’Manchester Schouspielerei gstudiert. Ihri erschti Rolle im Fernseh isch ä Gastrolle über vier Episode als Sascha ir britische Krimiserie The Five (2016) gsi. 2018 het si ihri ersti Houptrolle i Derry Girls übernoh. 2016: The Five (Miniserie, 4 Episoden) 2017: Broken (Fernsehserie, Episode 1x06 Father Michael) 2018–2019: Derry Girls (Fernsehserie, 12 Episode) 2020: Unprecedented (Fernsehserie, Episode 1x01) 2020: Urban Myths (Fernsehserie, Episode 4x04 Orson Welles In Norwich) 2020: Liverpool Ferry (Churzfilm) 2021: Finding You Saoirse-Monica Jackson i dr Internet Movie Database (englisch) [1]
D'Louisa Clare Harland (im Jahr 2021 öppe 27 oder 28 Jahr alt) isch ä irischi Schouspilerin. Me kennt se dür ihri Rolle als Orla McCool ihr Coming-of-Age-Serie Derry Girls. D'Louisa isch in Dublin gebore, si het ä nordirische Vater, u zwöi elteri Schwöstere wo Katie u Ellie heisse. Si isch e Teil vom Ann Kavanagh Youth Theatre in Rathfarnham gsi. Si het ar Mountview Academy of Theatre Arts in London trainiert. Nach ihrem Abschluss het d'Louisa ä widercherendi Rolle als Kayleigh i dr RTÉ One Serie Love/Hate übercho (2011). Später isch si ih im Film vom Rob Burkes Standby (2014) und am Woody Harrelsons Lost in London (2017) vorcho. Im 2017 isch bekanntgäh worde das si als Orla McCool, die excentrischi Cousine vor Erin (Saoirse-Monica Jackson), id dr Channel 4 Serie Derry Girls gcasted isch worde. Die erschti Staffle isch im Januar 2018 Uusgstrahlt worde, si het kritischi u kommerzieli Anerchennig erhalte. Di zwöiti Staffle isch im März 2019 Uusgstrahlt worde. Am 26. Juni 2020, het d'Louisa mit ihrne Bsetzigsmitglider vo Derry Girls ä sketch mit dr Saoirse Ronan fürd RTÉ Spändesammlig special RTÉ Does Comic Relief ufgfüehrt. Dr Erlös us dere Nacht geit a di Betroffene vor COVID-19 Pandemii.
Dr Dylan John Llewellyn (* 10. Septämber 1992 z Surrey, Ängland) isch ä englische Schouspiler, mi kennt ne für sini Rollene als Martin «Jono» Johnson in Hollyoaks und James Maguire i dr Channel 4 Sitcom Derry Girls. Dr Dylan isch im Herbst 1992 in Reigate, z'Surrey gebore. Er isch dr jüngscht vo drü Giele vo englische Eltere. Er het d'More House School, e Schuel wo sech uf Autismus, entwickligssprachlechi Störig u Dyslexii spezialsiert, in Farnham bsuecht. Dr Dylan isch 2009 imene Churzfilm namens Travel Bag vorcho, u im 2010 het er dr Adan Wilcock inere Episode vo dr Fernsehserie The Bill verkörperet. Im 2011, isch dr Dylan id Rolle vom Martin «Jono» Johnson i dr Seifeopere Hollyoaks u im spin-off Hollyoaks Later gschloffe. Si letscht Uuftritt in Hollyoaks het är am 16. Novämber 2012 gha, nachdem si Charakter isch verstorbe. Nach Hollyoaks isch er i de 2013 erschinene Filme Holby Oaks, Frequencies u im 2014 erschinigem Film Down Dog vorcho. Sit 2018 spilt Dylan d'Rolle vom James Maguire i dr Channel 4 Sitcom Derry Girls. Im Jahr 2020 het er dr Stewart Irmsby innere Episode vor 9. Staffel vor Serie Call the Midwife gspilt. Am 6. Juli 2018 isch er
fff f1 D Ortler-Alpe, au Ortler-Gruppe, italienisch Gruppo Ortles-Cevedale, rätoromanisch Alps da l'Ortler, sin e Gebirgsgruppe vu dr Oschtalpe in dr norditalienisch Regione Sidtirol, Trentino un Lombardei (Provinze Sondrio un Brescia) un im Schwyzer Kanton Graubünde. Dr Großdail vu dr Gruppe lyt z Sidtirol – au dr hegscht Gipfel, der Ortler, wu mit ere Hechi vu 3.905 m s.l.m. au dr hegscht Bärg vu dr Region Tirol isch un d Gruppe zue dr zwoothegschte in dr Oschtalpe no dr Berninagruppe macht. Di beede Uusdruck Ortler-Gruppe un Ortler-Alpen wäre syt em 19. Johrhundert im dytsche Sprochruum parallel näbenenander bruucht, zum Dail siononym, zum Dail unterschidli. Di 1924 vereffetli Gebirgsgruppenyydailig vum Josef Moriggl (Moriggl-Yydailig) brucht dr Uusdruck Ortler-Gruppe fir e seli großruumig Biet. Di 1984 vereffetli AVE, wu au in däm Artikel bruucht wird, het die Großgruppe ufglest un an ire Stell an di vun enander unterschidene Ortler-Alpen un Sobretta-Gavia-Gruppe etabliert. In dr Literatur findet mer au verschideni anderi Abwychige vum Umfang vu dr Ortler-Alpe/Ortler-Gruppe. Umstritte isch syter jehär, wu d Schwyzer Biet (Umbrailgruppe, Fallaschchamm) zuegornet wäre, in dr Schwyz wäre si zmaischt zue dr Bündner Alpe zuegrächnet. Verainzelet as Dail vu dr Ortler-Alpe/Ortler-Gruppe ufgfasst wird dergege d Nonsberggruppe mit Laugenspitze un
Dr Luc Marie Daniel Ravel [lyk maʁi danjɛl ʁavɛl](info) (* 21. Mai 1957 z’ Pàriis) ìsch a frànzeescher reemisch-kàthoolischer Ordagaischtliger. Vu 2009 bis 2017 ìsch’r Frànzeescher Militäärbischoof gsìì, un sitter Hornung 2017 ìsch’r Arzbischoof vu Schtroossburi. Dr Luc Ravel ìsch ànna 1957 ìn dr frànzeescha Hàuiptschtàdt Pàris uff d’ Walt kumma. Ar ìsch s’ drìtta vu da sewana Kìnder vum Generàl Roger Ravel un vu dr Juliette Fabre. Ar hàt dräi Schwäschter un dräi Briader ghàà. Siina Müatter schtàmmt üss Callas ìm Département Var ìn Süüdfrànkrììch. Sii Vàtter schtàmmt vu Fort-de-France ìn dr Martinique un vu Le Tampon ìn La Réunion. Sii Militäärdianscht hàt dr Ravel ìm 1. Fàllschìrmjagerregimant bii Pau ìn Süüdfrànkriich gmàcht. Ar hàt drnooh àn dr Polytäcknischa Schüal gschtudiart, un hàt a Ìngenieur-Àbschluss àn dr Nàzionàla Hoochschüal vum Ardeel un vu da Motoora bschtànda. Drnooh hàt’r Filosoofii un kàthoolischa Gotteslehr àn dr Petrüsàbtai z’ Champagne ìm Département Ardèche gschtudiart, so wia àn dr Üniwärsiteet vu Poitiers. Àm 7. Dezamber 1985 hàt dr Ravel sii eewiga Profass bii da Auguschtiiner-Choorhärra vum Hailiga Victor gmocht. Daa Oorda gheert zum Bund vu da Auguschtiiner-Choorhärra. Àm 25. Jüüni 1988 ìsch dr Ravel àls Priaschter gwäijt worra. Drnooh ìsch’r Probscht gsìì z’
D' Jamie-Lee O'Donnell isch ä irischi Schouspilerin us Nordirland. Meh kennt se vo ihrere Rolle als Michelle Mallon i dr Coming-of-Age-Serie Derry Girls. D'Jamie-Lee isch ine grossi Familie in Derry inegebore. Si het d'St Anne Primary School, ds St Cecilia's College u ds North West Regional College bsuecht. Si het sho i junge Jahre i Schueltheaterstück afah Schouspilere. Nach ihrem Abschluss het si bschlosse d'Schouspilerei professionell z'verfolge, obwhol si säch kenni Schauspilschuel het chönne leiste. Wägedäm het si darstellendi Künscht a dr De Montfort Universität in Leicester gstudiert. Si het agfange vorspräche u het drbi ihri Zyt zwüsche England u deheime ufteilt. Si isch teil vo Theaterproduktione gsi u het als Tänzerin für Promotione u Pantomime gschaffet. Zwüsche 2012 u 2015 het si ihri erschti bedütendi Rolle als Eva Maguire, ä Protagonistin vo dr BBC2 NI-Serie 6Degrees, nachem Endi vo dr Serie het si i bim Film Urban & dr Shed Crew vo Candida Brandy mitgwürkt. 2018 het si inere Theaterproduktion namens I Told My Mum I Was Going on an RE Trip vor Julia Samuels, ä Houptrolle als minderjährigs Meitschi wo bschliesst säch äre Abtribig z'unterzieh gspilt. Im folgende Jahr het si sech ar Bsetzig vo Girls and Dolls
Dr Joseph Atanga (* 14. Àuigscht 1952 z’ Akok-Bekoe, Kamerun) ìsch a kamerunischer jesüitischer Ordagaischtliger. Vu 1999 bis 2009 ìsch’r Bischoof vu Baffousam gsìì, un sitter 2009 ìsch’r Arzbischoof vu Bertoua. Dr Joseph Atanga-n-ìsch Mìtglìed vu dr Oordagmainschàft vu da Jesüita worra un hàt àm 11. Jüüli 1987 d’ Priaschterwäih ämpfànga. Àm 22. Jüüni 1999 hàt ìhn dr Pàpscht Johànnis Pooli II. àls Bischoof vu Bafoussam ärnännt. Dr Atanga-n-ìsch àm 18. Septamber 1999 vum Félix del Blanco Prieto àls Bischoof gwäijt worra. Doo drbii sìn d’ Mìtkonsekràtoora dr André Wouking, Arzbischoof vu Yaoundé, un dr Athanase Bala, Bischoof vu Bafia, gsìì. Àm 3. Dezamber 2009 ìsch dr Atanga vum Pàpscht Benedikt XVI. àls Arzbischoof vu Bertoua-n-ärnännt worra, un ìsch àm 30. Janner 2010 ìn daa Bischoofsìtz iigfiahrt worra. Àls Bischoof hàt’r àn dr Grìndung vu dr Kàthoolischa Üniwärsiteet vu Bertoua mìtgmocht. Ìm Oktoower 2018 hàt dr Atanga àn dr Bischoofssynooda ìwwer Jugend, Glàuiwa un Berüafungsäntschaidung mìtgmocht. Doo hàt’r dr Bìldungsmàngel, d’ Àrmüat un d’ Àrwetsloosikait vu da junga Lìtt ìm Oscht-Kamerun ärwäähnt. Ìn dr frànzeescha Farnsahsandung Cash Investigation, wo-n-àm 21. März 2017 uff France 2 üssgschtrààhlt worra-n-ìsch, hàt ma-n-ìm Bischoof Atanga Frooga-n-ìwwer a Kìnderschandung-Sàch gschtällt, vor àllem ìn dr Sekundààrschüal
D Christelle Baldeck (*1976 z Milhüüsa) ìsch a Wellness-Masseuse un a Schrìftstellera. Sa ìntressiart sìch um fremda Kültüra, àwer aui um ìhra lokàla elsassischa Kültür. Ìn dr Zitt wo s Elsàss dur d Region Grand Est ersetzt worra ìsch, hàt sìch d Christelle Baldeck fescht fer d elsassischa Identität igstellt. Sa hàt ìm Àlltàg d Schlupfkàppa vu dr elsassischa Tràcht trajt. Sa ìsch a Symbol vu dr elsassischa Identität worra, a Àrt Jeanne d'Arc, wia's d Basler Zeitung gschrìewa hàt. D Christelle Baldeck hàt mìt em Jean-Noël Kempf a Büech gschrìewa: „Elsass frei“, wo sa dr Sìnn vum Kàmpf fer s frèia Elsàss expliziart. Dàs Büech ìsch ìn zwei Sprocha – Elsassisch un Frànzeesch – gschrìewa. D àndera Biacher, wo sa scho gschrìewa hàt, bewiisa àss's nìt um a Àblehnung vu da fremda Kültüra geht: Enfin moi (2008), Hot Mail (2008), Sujets tabous (2011). Die Jeanne d'Arc aus dem Elsass Christelle Baldeck kämpft mit Schalk und einer Schlupfkapp für eine Gebietsautonomie, Basler Zeitung, 20.06.2017 (de) Büech „Elsass frei!“ Biographie vu dr Christelle Baldeck (fr)